Onskatbare Stories - Boek 1 (Afrikaans) By Diamond Adebowale | Verity Publishers South Africa
Onskatbare Stories - Boek 1 (Afrikaans)
Hierdie stampvol 2-in-1 versameling bevat die treffende storie van ’n gestremde bedelaar langs die pad wie se lot op ’n wonderlike, ongelooflike wyse vervul word.
Die tweede storie gaan oor Nkosazana, die beeldskone prinses van die vergange Koninkryk van Msondezi.
Hierdie genotvolle stories en die deugde wat hulle na vore bring, sal kinders, insluitend tieners en jong volwassenes, help verstaan hoe belangrik ’n goeie karakter is en hulle inspireer om dit toe te pas op hul lewenspad. Eastermar - Aftrap Samenloop voor Hoop Eastermar 2018 | Kollumer Courant
Door jkommerie. Laatste update: 3 september 2017 om 17.33 uur. Prettige hulpmiddel verander die manier waarop wiskunde onderrig word | News | NWU | North-West University
Marelize Santana -- Wed, 10/09/2019 - 14:37
Prof Marthie van der Walt van die Skool vir Wetenskap en Tegnologie-onderwys aan die Noordwes-Universiteit (NWU) sê dat dit lyk of leerders in Suid-Afrika wiskunde as ’n stel abstrakte reëls en prosedures sonder relevansie vir hul daaglikse lewens beskou. Dit lei tot ŉ gebrek aan entoesiasme en ŉ vrees vir die vak.
Sy is ŉ kampvegter vir die ontwikkeling van ŉ innoverende onderrig-leer-stel vir wiskunde, genaamd Tshimologo (die Setswana-woord vir ‘nuwe begin/seisoen’). Sy hoop dat die Tshimologo Mathematics Shoestring Kit (TMSK) vir ŉ nuwe benadering in Wiskunde onderrig gaan inlei.
“Een van die probleme in wiskunde-onderrig is die transmissie-modus-onderrig-leer wat baie klaskamers kenmerk,” sê sy.
Sy voel dat dit dikwels ondoeltreffend is en dat TMSK kan help om die wonder van wiskunde aan leerders oor te dra. TMSK is ’n opvoedkundige pakket wat ’n tutoriaalkursus, inheemse speletjies, boomwhackers en musiek, en poppespel insluit. Dit is gratis aan gemeenskappe in Limpopo, Noordwes en die Noord-Kaap gegee.
Speletjies, musiek en poppespel maak deel uit van die opvoedkundige hulpmiddels. Op die musiekfront word boomwackers gebruik. Dit is hol, ligte en kleurgekodeerde perkussiebuise van plastiek wat elk ŉ bepaalde lengte en toonhoogte het. Westerse musieknote is getransponeer na hul breuk-“broers/susters” en die buise is kleurgekodeer. Dit help leerders om ŉ meer genuanseerde begrip te ontwikkel vir die konsep van breuke.
Dan is daar die poppe: “Wanneer onderwysers poppe in hulle klaskamers gebruik, word die pop ’n uitbreiding van die onderwyser en word as ’n persoon ervaar,” verduidelik prof Van der Walt.
“TMSK maak gebruik van handgemaakte poppe wat inheemse Suid-Afrikaanse stories, wat verband hou met wiskunde-temas, vertel.”
Prof Van der Walt sê dit word alles gebruik om met wiskunde te kan assosieer. “Dit plaas leerders in ’n omgewing waar hulle tuis voel met wiskunde eerder as dat dit vir hulle vreemd is.
“Onderwysers moet wiskunde aan Suid-Afrikaans leerders kontekstualiseer en outentieke leerervarings skep deur onder meer gebruik te maak van ŉ pedagogie van speel. Dit kan lei tot affektiewe uitkomste soos ŉ gewilligheid om betrokke te raak en ŉ positiewe ingesteldheid teenoor die vak. Dit is belangrik dat leerders ŉ produktiewe gesindheid moet hê wanneer hulle wiskunde doen. Anders ervaar leerders wiskunde blykbaar as ŉ vervelige vak,” voeg sy by.
Volgens prof Van der Walt is TMSK spesifiek gemaak met Suid-Afrikaanse kontekste in gedagte. “Dit maak dit nóg meer relevant en toeganklik vir Suid-Afrikaanse leerders.”
Die Tshimologo Mathematics Shoestring Kit (TMSK) beloof om ŉ nuwe era in wiskunde-onderrig in te lui.
Speletjies, musiek en poppespel maak deel uit van die opvoedkundige hulpmiddels.
Hierdie boomwhackers is hol, ligte en kleurgekodeerde perkussiebuise van plastiek wat elk ŉ bepaalde lengte en toonhoogte het. Westerse musieknote word getransponeer na hul breuk-"broers/susters" en dan word die buise kleurgekodeer.
Kyk na hierdie video om te sien hoe boomwackers gebruik word: